open-index/open-wikipedia-markdown huggingface dataset:
আলজেরিয়া–বাংলাদেশ সম্পর্ক

**আলজেরিয়া–বাংলাদেশ সম্পর্ক** হল আলজেরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক।

## ইতিহাস
১৯৭১ সালের ডিসেম্বরে স্বাধীনতা লাভের পরপরই আলজেরিয়া বাংলাদেশকে স্বীকৃতি দেয়। জোট-নিরপেক্ষ আন্দোলন সামিটের অংশ হিসেবে বঙ্গবন্ধু শেখ মুজিবুর রহমান প্রথম বাংলাদেশী হিসেবে ১৯৭৩ সালে আলজেরিয়া সফর করলে এ সম্পর্ক আরো গাঢ় হয়। ১৯৭৪ সালে লাহোরে অনুষ্ঠেয় ইসলামিক সামিটে বঙ্গবন্ধুকে অংশগ্রহণ করানোর জন্য বিশেষ বিমানে করে আলজেরিয়ার রাষ্ট্রপতি হউয়ারি বউমেডিয়েন বাংলাদেশে সফর করেন। ১৯৭১ সালে স্বাধীনতা অর্জনের পর ওআইসিতে বাংলাদেশের সদস্যপদ লাভের অন্যতম মূল ভূমিকা পালন করেছে আলজেরিয়া।

## অর্থনৈতিক সহযোগিতা
দুই দেশই দ্বিপাক্ষিক অর্থনৈতিক কর্মসূচী বিস্তারে আগ্রহ প্রকাশ করেছে। বাংলাদেশী ঔষধ প্রস্তুতকারক প্রতিষ্ঠানসমূহ, মেলামিন এবং চামড়াজাত সামগ্রী আলজেরিয়ার বাজারে উন্নতমানের সামগ্রী হিসেবে পরিচিত হচ্ছে। ২০০৭ সালে দ্বিপাক্ষিক বাণিজ্য এবং বিনিয়োগ বাড়ানোর উদ্দেশ্যে ২০ সদস্যের একটি বাংলাদেশী ব্যবসায়ী দল রাঁধুনীসহ আলজেরিয়া সফর করে। রাঁধুনীরা সেখানে গিয়ে সর্ষে ইলিশ রান্না করে।

## তথ্যসূত্র


বিষয়শ্রেণী:আলজেরিয়ার দ্বিপাক্ষিক সম্পর্ক
বিষয়শ্রেণী:বাংলাদেশের দ্বিপাক্ষিক সম্পর্ক
বিষয়শ্রেণী:বৈদেশিক সম্পর্ক সম্বন্ধীয় নিবন্ধ
পিটার হেইন

**পিটার স্যামুয়েল হেইন** (; জন্ম: ২৮ জুন, ১৯২৮ - মৃত্যু: ৪ ফেব্রুয়ারি, ২০০৫) কোয়াজুলু-নাটাল প্রদেশের উইন্টারটন এলাকায় জন্মগ্রহণকারী দক্ষিণ আফ্রিকান ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬২ সময়কালে চৌদ্দ টেস্টে অংশগ্রহণ করেছেন **পিটার হেইন**।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও অরেঞ্জ ফ্রি স্টেট দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে ভূমিকা রাখতেন। এছাড়াও, ডানহাতে নিচেরসারিতে ব্যাটিং করতেন তিনি।

## খেলোয়াড়ী জীবন
প্রথম-শ্রেণীর ক্রিকেটে ২১.৩৮ গড়ে ২৭৭ উইকেট পেয়েছেন। তন্মধ্যে, ১৯৫৪-৫৫ মৌসুমে অরেঞ্জ ফ্রি স্টেটের সদস্য থাকাকালে ওয়েলকোমে ট্রান্সভালের বিপক্ষে ৮/৯২ পেয়েছিলেন। ঘরোয়া প্রথম-শ্রেণীর ক্রিকেটে ১৯৫১-৫২ মৌসুমে নর্থ-ইস্টার্ন ট্রান্সভাল, ১৯৫৩-৫৪ ও ১৯৫৪-৫৫ মৌসুমে অরেঞ্জ ফ্রি স্টেট ও ১৯৫৫-৫৬ থেকে ১৯৬৪-৬৫ মৌসুম পর্যন্ত ট্রান্সভালের প্রতিনিধিত্ব করেন তিনি।

১৯৫৫ সালে লর্ডসে স্বাগতিক ইংল্যান্ডের বিপক্ষে টেস্ট অভিষেক ঘটে তার। ঐ টেস্টের প্রথম ইনিংসে পাঁচ-উইকেট দখল করে সবিশেষ কৃতিত্বের পরিচয় দেন। নিল অ্যাডককের সাথে চমৎকার বোলিং জুটি গড়েন।

## ব্যক্তিগত জীবন
প্রিটোরিয়ার একটি ব্যক্তিমালিকানাধীন হাসপাতালে হৃদযন্ত্রের ক্রীয়ায় বন্ধ হয়ে ৪ ফেব্রুয়ারি, ২০০৫ তারিখে পিটার হেইনের দেহাবসান ঘটে। তার ভাই ববি হেইন মিলার টেনিস খেলোয়াড় ছিলেন।

## তথ্যসূত্র

## আরও দেখুন
* সিডনি বার্ক
* দক্ষিণ আফ্রিকা জাতীয় ক্রিকেট দল
* আন্তর্জাতিক ক্রিকেটে অংশগ্রহণকারী পরিবারের তালিকা
* আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা

## গ্রন্থপঞ্জি
* Subramanyam, P. "Peter Heine dead." *[[The Hindu]]*, 6 February 2005.

## বহিঃসংযোগ
* 
* 
* The Dutchman and the Avalanche Retrieved 2012-11-13

বিষয়শ্রেণী:১৯২৮-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:আফ্রিকানার ব্যক্তি
বিষয়শ্রেণী:গটেংয়ের ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:নর্দার্নসের ক্রিকেটার
বিষয়শ্রেণী:ফ্রি স্টেটের ক্রিকেটার
বারিন্দ মেডিকেল কলেজ

**বারিন্দ মেডিকেল কলেজ ও হাসপাতাল** () রাজশাহীতে অবস্থিত একটি বেসরকারি মেডিকেল কলেজ। এ মেডিকেল কলেজ রাজশাহী বিশ্ববিদ্যালয়ের অধিভুক্ত একটি প্রতিষ্ঠান। মেডিকেল কলেজটি ২০১১ সালে প্রতিষ্ঠিত হয়। বর্তমানে ১৯টি অনুষদের অধীনে ৫ বছর মেয়াদী স্নাতক পর্যায়ে এমবিবিএস ডিগ্রী প্রদান করা হয়। কলেজটি সময় বিবেচনায় নতুন হলেও  গুনগত শিক্ষামান এবং উন্নত নিয়ম-শৃঙ্খলার জন্য বাংলাদেশ সহ বাইরের দেশেও অনেক সুনাম অর্জন করেছে। এখানে প্রতি বছর অনেক বিদেশী ছাত্র-ছাত্রী পড়ালেখা করতে আসে।

## অবস্থান
রাজশাহী শহরের অভিজাত এলাকা *পদ্মা আবাসিক* এ প্রায় ৩.২ একর জায়গা নিয়ে মেডিকেল কলেজ ও হাসপাতালটির নিজস্ব ভবন অবস্থিত।

## ইতিহাস
রাজশাহী অঞ্চলের প্রাচীন নাম বরেন্দ্র শব্দ থেকে এই কলেজের নামকরণ করা হয়েছে। ২০১১ সালে রাজশাহী শহরের অভিজাত এলাকায় এই কলেজ প্রতিষ্ঠা করা হয়।

## অবকাঠামো
৩.২ একর জায়গা জুড়ে মেডিকেল কলেজটি অবস্থিত। এখানে হাসপাতাল ভবন, ছাত্রাবাস, একাডেমিক ভবন ইত্যাদি আছে।

## ভর্তি
বাংলাদেশে সমস্ত মেডিকেল কলেজের সাথে ভর্তি পরীক্ষার মাধ্যমে এখানে শিক্ষার্থী ভর্তি করানো হয়।

## ছাত্র-ছাত্রী
বারিন্দ মেডিকেল কলেজে বর্তমানে প্রায় ৩৪৮ জন ছাত্র-ছাত্রী পড়াশোনা করছে, এর মধ্যে প্রায় ৪৪ জন বিদেশি নাগরিক।  ভারত,নেপাল,কাশ্মীরসহ পৃথিবীর বিভিন্ন দেশ থেকে তারা বারিন্দ মেডিকেল কলেজে পড়তে এসেছে। 
## পরিবহন ব্যবস্থা
বারিন্দ মেডিকেল কলেজে ছাত্র-ছাত্রীদের পরিবহনের জন্য বাস ব্যবহার করে। জরুরী অবস্থায় রোগী নিয়ে যাওয়ার জনু নিজস্ব এম্বুলেন্সও আছে।

## দেয়ালিকা এবং ম্যাগাজিন

বারিন্দ মেডিকেল কলেজ থেকে ২০১৫ সালের মার্চ মাসে প্রথম "কিশলয়" নামের একটি দেয়াল পত্রিকা বের করা হয়। এরপর থেকে কলেজে এই ধারা অপরিবর্তিত আছে।  এছাড়া *বারিন্দ মেডিকেল কলেজ জার্নাল* নামেও একটি ষণ্মাসিক ম্যাগাজিন কলেজ প্রশাসন প্রকাশ করেন।  কলেজের ছাত্র-ছাত্রী এবং শিক্ষকগণ উক্ত দেয়ালিকা এবং ম্যাগাজিনে লেখালেখি করেন।

## পরিচালনা কমিটি
বারিন্দ মেডিকেল কলেজ ১৬ সদস্যের একটি পরিচালনা কমিটির মাধ্যমে পরিচালিত হয়ে আসছে। এর সদস্যগণ হলেনঃ

;ব্যবস্থাপনা পরিচালক
#মো: শামসুদ্দীন

;পরিচালক

# প্রফেসর ডা: মো: রফিকুল আলম
# প্রফেসর ডা: এ বি সিদ্দিকী 
# প্রফেসর ডা: গোপাল চন্দ্র সরকার
# প্রফেসর ডা: সুজিত কুমার ভদ্র
# প্রফেসর ডা: মেরিনা খানম
# প্রফেসর ডা: ফখরুল আলম
# ডা: অভিজিৎ দাম
# ডা: শাহনেওয়াজ আয়ুষ 
# শাইখ মোহাম্মদ ইলিয়াস
# শামীমা আক্তার 
# মোহাম্মাদ সিরাজুল হক
# নাইমুল বাশার চৌধুরী 
# মাহবুবুস সাকেলিন
# শাহিদা আক্তার


## চিত্রশালা
 
চিত্র:Barind Medical College Hospital 03.jpg
চিত্র:বারিন্দ মেডিকেল কলেজ ০১ 01.jpg
চিত্র:বারিন্দ মেডিকেল কলেজ ০১ 03.jpg
চিত্র:বারিন্দ মেডিকেল কলেজ ০১ 05.jpg
চিত্র:বারিন্দ মেডিকেল কলেজ ০১ 08.jpg
চিত্র:Barind Medical College Hospital 01.jpg
চিত্র:বারিন্দ মেডিকেল কলেজ 02.jpg
চিত্র:বারিন্দ মেডিকেল কলেজ 03.jpg


## তথ্যসূত্র

## বহিঃসংযোগ

* বারিন্দ মেডিকেল কলেজ

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:রাজশাহী জেলার মহাবিদ্যালয়
বিষয়শ্রেণী:রাজশাহী বিশ্ববিদ্যালয়ের অধিভুক্ত শিক্ষাপ্রতিষ্ঠান
বিষয়শ্রেণী:২০১১-এ প্রতিষ্ঠিত বিশ্ববিদ্যালয় ও কলেজ
লোবান

**লোবান** এক প্রকারের সুগন্ধি বৃক্ষনির্যাস যা আগরবাতি এবং আতরে ব্যবহৃত হয়। এটি সংগ্রহ করা হয় বার্সেরাসিয়া পরিবারের *বসওয়েলিয়া* গণের উদ্ভিদ থেকে, বিশেষত *Boswellia sacra*। 'লোবান' শব্দটি এসেছে আরবি লুবান থেকে।

*বসওয়েলিয়া*র চারটি প্রজাতি থেকেই মূলত লোবান উৎপন্ন হয়। সংগ্রহের সময়ের ওপর ভিত্তি করে প্রত্যেক প্রজাতি থেকে ভিন্ন ভিন্ন মাত্রায় রেজিন পাওয়া যায়। গুণগত মানসম্পন্ন রেজিন হাতে বাছাই করা হয়।

## উৎপাদন

প্রথমে চিকন ও শক্ত *বসওয়েলিয়া* জাতের গাছগুলোর বাকল কুপিয়ে ফালাফালা করে দেয়া হয় যাকে 'ট্যাপিং' 'স্ট্রিপিং' বলে। এতে গাছের রেজিন চুইয়ে পড়ে জমাট বেঁধে যায়। জমাট বাঁধা রেজিনকে বলা হয় 'অশ্রু' (Tear)। লোবান গাছগুলোর বহু প্রজাতি ও বৈচিত্র্য বিদ্যমান। মাটি ও জলবায়ুর গুণাগুণ রেজিনের বৈশিষ্ট্যে প্রভাব ফেলে। *এই [[আরব্য লোবান গাছ|লোবান]]* গাছগুলোর বিশেষত্ব হলো এরা সবরকম অসহনীয় পরিবেশে, এমনকি নিরেট পাথরেও জন্মাতে পারে। গাছগুলো প্রায় ৮-১০ বছর বয়সে রেজিন ঊৎপাদন শুরু করে। বছরে দু-তিনবার ট্যাপিং করা হয় এবং শেষ ট্যাপিংয়ে সবচেয়ে ভালো অশ্রু পাওয়া যায়। সাধারণত, রেজিন যত অস্বচ্ছ হয় মান তত ভালো হয়। উত্তম মানের রেজিন উৎপন্ন হয় সোমালিয়ায় যেখান থেকে ক্যাথলিক চার্চ তার ভান্ডারের সিংহভাগ কেনে।

সাম্প্রতিক সমীক্ষায় দেখা গিয়েছে যে লোবান গাছের সংখ্যা ক্রমশ কমছে, অংশত অতি-আহরণের কারণে। বারবার ট্যাপ করা গাছের বীজ অঙ্কুরিত হয় মাত্র ১৬%, যেখানে ট্যাপ-না-করা গাছের বীজ অঙ্কুরিত হয় ৮০%। এছাড়াও দাবানল, পশুচারণ, গুবরে পোকার আক্রমণ প্রভৃতি কারণে গাছের সংখ্যা কমছে। আবার লোবান বনভূমি কেটে শস্যক্ষেত বানানোও এর জন্য দায়ী।

## ইতিহাস
প্রায় ৫০০০ বছরের বেশি সময় ধরে আরব উপদ্বীপ, উত্তর আফ্রিকা এবং সোমালিয়ায় লোবানের ব্যবসা চলছে। প্রাচীন মিশরীয় রাণী হাতশেপসুত-এর সমাধি-মন্দিরগাত্রে এক ম্যুরালচিত্রে পান্ট নগরে পণ্য হিসেবে লোবান দেখানো হয়েছে।

## গুণগত মান
লোবান পাওয়া যায় বিভিন্ন প্রকারের পাওয়া যায়। এর গুণগত মান নির্ভর করে এর রং, বিশুদ্ধতা, সুগন্ধ, বয়স এবং আকারের ওপর। সাধারণত *সিলভার* এবং *হোজারি*কে সবচেয়ে উন্নতমানের লোবান হিসেবে বিবেচনা করা হয়।

## আরও দেখুন
* রেজিন
* গন্ধরস
* আগর

## তথ্যসূত্র

বিষয়শ্রেণী:সুগন্ধি প্রস্তুতকরণ
বিষয়শ্রেণী:উদ্ভিদজাত দ্রব্য
কোচি বন্দর

**কোচি বন্দর** হল ভারতের প্রধান ১৩ টি বন্দর মধ্যে অন্যতম। এটি দক্ষিণ ভারত-এর কেরালা রাজ্যের প্রধান ও বৃহত্তম বন্দর। এই বন্দরটি ভারত সরকার-এর জাহাজ মন্ত্রকের অধীনস্থ। বন্দরটির কন্টেইনার টার্মিনালটি নির্মাণের সাহায্য করেছে দুবাই পোর্ট ওয়াল্ড।এই টার্মিনালটি পরিচালানাও দুবাই পোর্ট ওয়াল্ড করে। বন্দরটির কন্টেইনার পরিবহন ক্ষমতা ১ মিলিয়ন টন। বন্দরটি ২০১৪ থেকে ২০১৫ সালের মধ্যে ১৭.৪৩ মিলিয়ন টন পণ্য পরিবহন করেছে।

## অবস্থান
বন্দরটি কোচি শহরের একটি দ্বীপে অভ্যান্তরিন হ্রদে অবস্থিত। এই বন্দরটি মূল ভূখণ্ডের সঙ্গে ৪ কিলোমিটার দীর্ঘ সেতু দ্বারা যুক্ত। এই বন্দর ০৯.৩৫ ডিগ্রী উত্তর ও ৭৬.১৪ ডিগ্রী পূর্বে অবস্থিত। এটি সমুদ্র সমতল থেকে ০ থেকে ২ মিটার উঁচু।

## পোতাশ্রয়

কোচি বন্দরটির পোতাশ্রয়টি স্বাভাবিক ও প্রাকৃতিক। এই বন্দরের পোতাশ্রয়টি খুবই গভীর।এর গভীরতা গড়ে । ফলে বন্দরের পোতাশ্রয়ে বড় সামুদ্রিক জাহাজ নোঙর করতে পারে। এছাড়া কন্টেইনার টার্মিনালটি ১৪.৫ মিটার এর বেশি গভীর।

## পরিকাঠামো
এই বন্দরটি দুটি পৃথক ডক নিয়ে গঠিত। এছাড়া এখানে একটি কন্টেইনার টার্মিনাল রয়েছে। বন্দরটিতে মোট ১৪ টি জেটি রয়েছে। বন্দরটি থেকে পণ্য দেশের অভ্যন্তরে ও দেশের অভ্যন্তর থেকে পণ্য অন্য দেশে পরিবহনের জন্য বন্দরটি একটি সেতু দ্বারা মূল ভূখণ্ডে যুক্ত। বন্দরের পণ্য মজুতের সুব্যবস্থা রয়েছে।

## কন্টেইনার টার্মিনাল

প্রথম পর্যায়ে ৩,২০০ কোটি টাকা ব্যয়ে ভারত ও দুবাই পোর্ট ওয়ার্ল্ডের যৌথ সহযোগিতায় এটি নির্মিত হয়৷
কেরালার কোচিতে নির্মিত এই আন্তর্জাতিক কন্টেনার ট্রান্সশিপমেন্ট টার্মিনাল সংক্ষেপে আইসিটিটি হবে দেশের বৃহত্তম সিঙ্গল-অপারেটর কন্টেনার বন্দর৷ জাহাজে কন্টেনার বোঝাই ও খালাসের ক্ষেত্রে এই নতুন বন্দর হবে এক প্রাণকেন্দ্র৷ এর ফলে সমুদ্রপথে ভারতের আমদানি-রপ্তানি বাণিজ্যের জন্য সিঙ্গাপুর ও কলম্বো বন্দরের ওপর নির্ভরশীলতা অনেক কমবে৷ সময় কম লাগবে খরচ কম পড়বে৷ প্রথম পর্যায়ে ১০ লক্ষ কন্টেনার হ্যান্ডল করতে পারবে এই টার্মিনাল৷ পরে তা বেড়ে হবে ৪০ লক্ষ কন্টেনার৷ সরকারি ও বেসরকারি সহযোগিতায় দুবাই পোর্ট ওয়ার্ল্ড (ডিপিডবল্যু) এটি নির্মাণ করে এবং ৩০ বছর তা চালাবে৷ এজন্য ডিপিবল্যু দিয়েছে ১,৬০০কোটি টাকা আর ভারত সরকার দিয়েছে ১,৬৫০ কোটি টাকা৷

## পশ্চাৎভূমি
কোচি বন্দরের পশ্চাৎ ভূমি দক্ষিণ ভারতের পশ্চিম অংশেই সীমাবদ্ধ। এর পশ্চাৎ ভূমি সমগ্র কেরালা রাজ্য ও তামিলনাড়ু রাজ্যের পশ্চিম এলাকার কিছু অংশে বিস্তৃত।

## আমদানি রপ্তানি
## আরও দেখুন
* কেরালার বন্দর
* কোচি ইন্টারন্যাশনাল কন্টেনার টার্মিনাল

## তথ্যসূত্র

## বহিঃসংযোগ

বিষয়শ্রেণী:কেরলের বন্দর ও পোতাশ্রয়
বিষয়শ্রেণী:কোচির যাতায়াতব্যবস্থা
বিষয়শ্রেণী:কোচি
বিষয়শ্রেণী:১৯২৮-এ ভারতে প্রতিষ্ঠিত
বিষয়শ্রেণী:কোচি ভিত্তিক কোম্পানি
বিষয়শ্রেণী:২০শ শতাব্দীতে ভারতের স্থাপত্য
টমাস বেয়ারিং, প্রথম আর্ল অব নর্থব্রুক

**টমাস বেয়ারিং, প্রথম আর্ল অব নর্থব্রুক**  (২২ জানুয়ারি ১৮২৬ – ১৫ নভেম্বর ১৯০৪), একজন ব্রিটিশ রাজনীতিক যিনি লিবারেল পার্টির রাজনীতির সাথে জড়িত ছিলেন। ১৮৭২ থেকে ১৮৮৬ পর্যন্ত ভারতের ভাইসরয় হিসাবে দায়িত্ব পালন করেন। ভারতে ব্রিটিশ শাসনের গুনগত মান উন্নত করা ছিল তার অন্যতম প্রধান অবদান। তিনি দূর্ভিক্ষ পীড়িত জনগনের জন্য বৃহৎ পরিসরে ত্রান বিতরণের ব্যবস্থা করেন। এছাড়া তিনি জনগনের উপর আরোপিত কর ও আমলাতন্ত্রের জটিলতা হ্রাস করেন। ১৮৮০ থেকে ১৮৮৫ পর্যন্ত তিনি ফার্ষ্ট লর্ড অব এডমিরালটি হিসাবে দায়িত্ব পালন করেন।

## পটভূমি ও শিক্ষা

নর্থব্রুকের পিতার নাম ১ম ব্যারন, নর্থব্রুক ফ্রান্সিস বেয়ারিং। মাতার নাম জেন। তিনি তাদের প্রথম সন্তান। তিনি Twyford স্কুল এবং ক্রাইস্ট চার্চ, অক্সফোর্ডে লেখাপড়া করেন। ১৮৪৬ সালে সেখান থেকে তিনি সম্মানসহ স্নাতক ডিগ্রী লাভ করেন।

## রাজনৈতিক জীবন

রাজনৈতিক জীবনে নর্থব্রুক হেনরী লবুচেরী, স্যার জর্জ গ্রে, এবং স্যার চার্লস উডের ব্যক্তিগত সেক্রেটারী ছিলেন। ১৮৪৭ সালে ব্রিটিশ রিলিফ কমিটিতে কাজ করেন। ১৮৫৭ সালে তিনি হাউজ অব কমন্সের সদস্য হিসাবে পুনারায় নির্বাচিত হন। ১৮৬৬ সাল পর্যন্ত তিনি সেখানকার সদস্য ছিলেন। ১৮৬১ সালে তিনি আন্ডার সেক্রেটারি অব ওয়ার এবং ১৮৬৪ সালে আন্ডার সেক্রেটারি অব স্টেট হিসাবে দায়িত্ব পালন করেন।
১৮৭২ সালে তিনি ভারতের ভাইস-রয় হিসাবে নিয়োগ প্রাপ্ত হন।

## পরিবার ও বিবাহ
১৮৪৮ সালে লর্ড নর্থব্রুক লর্ড এলিংটনের ভগিনী এলিজাবেথ স্টার্টকে বিয়ে করেন। তাদের দুইটি সন্তান ছিল। এলিবাবেথ ১৮৬৭ সালে মাত্র ৪০ বছর বয়সে মারা যান। লর্ড নর্থব্রুক আমৃত্যু বিপত্নীক ছিলেন। ১৯০৪ সালে ৭৮ বছর বয়সে তিনি হাম্পশায়ারের স্টারটনে মৃত্যু বরণ করেন। তার মৃত্যুর পর তার জ্যেষ্ঠ্য পুত্র ফ্রান্সিস বেরিং, ২য় আর্ল অব নর্থব্রুক আর্লডোমের উত্তরাধিকারী হন। তার কন্যা নর্থব্রুকের অধীনস্থ রাজা লাল মালা নামক এক ভারতীয়কে বিয়ে করেন।

## স্মৃতি
১৮৭৪ সালে লর্ড নর্থব্রুক ঢাকায় আগমন করেন। তার এই আগমনকে স্মরনীয় করে রাখার জন্য ভাওয়াল রাজা রাজেন্দ্র নারায়ণ রায় চৌধুরী এবং আরো কয়েকজন ধনাঢ্য ব্যক্তি ১৮৭৯ সালে তার নামে একটি টাউন হল নির্মাণ করেন। ভবনটি নর্থব্রুক হল নামে পরিচিত।

## তথ্যসূত্র

বিষয়শ্রেণী:ভারতের গভর্নর জেনারেল
বিষয়শ্রেণী:১৮২৬-এ জন্ম
বিষয়শ্রেণী:১৯০৪-এ মৃত্যু
বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী
বিষয়শ্রেণী:যুক্তরাজ্যের অভিজাত সম্প্রদায়ের আর্ল
বিষয়শ্রেণী:রয়েল সোসাইটির সভ্য
বিষয়শ্রেণী:ভারতের ভাইসরয়
বিষয়শ্রেণী:১৮৭০-এর দশকে ব্রিটিশ ভারত
বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য
বিষয়শ্রেণী:পেনরিন এবং ফালমাউথের যুক্তরাজ্যের সংসদ সদস্য
বিষয়শ্রেণী:লর্ড অফ অ্যাডমিরালটি
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯
বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫
বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮
বিষয়শ্রেণী:বেয়ারিং পরিবার
বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
বিষয়শ্রেণী:অ্যাডমিরালটির প্রথম লর্ড
আন্তর্জাতিক কন্টেনার ট্রান্স-শিপমেন্ট টার্মিনাল, কোচি

স্থানীয়ভাবে ভাল্লারপাদাম টার্মিনাল হিসাবে পরিচিত **কোচি আন্তর্জাতিক কনটেইনার ট্রান্সশিপমেন্ট টার্মিনাল** (আইসিটিটি), ভারতে প্রথম ট্রান্স-শিপমেন্ট টার্মিনাল এবং একটি এসইজেড-এর মধ্যে পরিচালনা প্রথম কন্টেইনার টার্মিনাল হয়।  এটি ভারতের কেরালা রাজ্যের কোচি বন্দরের অংশ।

প্রথম পর্যায়ে ৩,২০০ কোটি টাকা ব্যয়ে ভারত ও দুবাই পোর্ট ওয়ার্ল্ডের যৌথ সহযোগিতায় এটি নির্মিত হয়৷
কেরালার কোচিতে নির্মিত এই আন্তর্জাতিক কন্টেনার ট্রান্সশিপমেন্ট টার্মিনাল সংক্ষেপে আইসিটিটি হবে দেশের বৃহত্তম সিঙ্গল-অপারেটর কন্টেনার বন্দর৷ জাহাজে কন্টেনার বোঝাই ও খালাসের ক্ষেত্রে এই নতুন বন্দর হবে এক প্রাণকেন্দ্র৷ এর ফলে সমুদ্রপথে ভারতের আমদানি-রপ্তানি বাণিজ্যের জন্য সিঙ্গাপুর ও কলম্বো বন্দরের ওপর নির্ভরশীলতা অনেক কমবে৷ সময় কম লাগবে খরচ কম পড়বে৷ প্রথম পর্যায়ে ১০ লক্ষ কন্টেনার হ্যান্ডল করতে পারবে এই টার্মিনাল৷ পরে তা বেড়ে হবে ৪০ লক্ষ কন্টেনার৷ সরকারি ও বেসরকারি সহযোগিতায় দুবাই পোর্ট ওয়ার্ল্ড (ডিপিডবল্যু) এটি নির্মাণ করে এবং ৩০ বছর তা চালাবে৷ এজন্য ডিপিবল্যু দিয়েছে ১,৬০০কোটি টাকা আর ভারত সরকার দিয়েছে ১,৬৫০ কোটি টাকা৷
## ইতিহাস
১৬ ফেব্রুয়ারি ২০০৫ সালে, দুবাই পোর্টস ওয়ার্ল্ড ঘোষণা দেয় যে, একটি আন্তর্জাতিক কনটেইনার ট্রান্সশিপমেন্ট টার্মিনাল (আইসিটিটি) - একটি ইন্ডিয়া গেটওয়ে টার্মিনাল নির্মাণ, উন্নয়ন এবং পরিচালনা করার জন্য কোচিন পোর্ট ট্রাস্ট (কোপটি)-এর সাথে একটি চুক্তিতে স্বাক্ষর করেছে যা ভাল্লারপাদামে আবস্থিত।

প্রকল্পটি ভারতবর্ষের প্রধানমন্ত্রী মনমোহন সিংয়ের ভিত্তি প্রস্তর স্থাপন দ্বারা আনুষ্ঠানিকভাবে শুরু হয়েছিল। অনুষ্ঠানে কোচিন পোর্ট ট্রাস্টের চেয়ারম্যান ডাঃ জ্যাকব থমাস, ও ডিপি ওয়ার্ল্ড এক্সিকিউটিভ চেয়ারম্যান সুলতান আহমেদ বিন সুলায়ম কেরালার গভর্নর আর.এল. ভাটিয়া, ভারত সরকারের নৌমন্ত্রী টি.আর. বাল্য, ও কেরালার মুখ্যমন্ত্রী ওমেন চণ্ডী উপস্থিত ছিলেন।

চুক্তির অনুমোদন ভারত সরকারের অর্থনৈতিক বিষয়ক মন্ত্রিসভা কমিটি, অর্থ মন্ত্রণালয় এবং এ সময় ডিপি ওয়ার্ল্ড পরিচালনা করবে এবং পরবর্তীতে কোচিন বন্দরের রাজীব গান্ধী কনটেইনার টার্মিনালনকে একটি নতুন টার্মিনাল হিসাবে পরিচালনা করা হবে। সমাপ্তির। ডিপি ওয়ার্ল্ডকে টার্মিনালটির একচেটিয়া পরিচালনা এবং ব্যবস্থাপনার জন্য ৩৮-বছরের ছাড় দেওয়া হয়েছে।
## তথ্যসূত্র

## বহিঃসংযোগ

বিষয়শ্রেণী:কেরলের বন্দর ও পোতাশ্রয়
বিষয়শ্রেণী:২০১১-এ কেরলে প্রতিষ্ঠিত
বিষয়শ্রেণী:২০১১-এ প্রতিষ্ঠিত ভারতীয় কোম্পানি
বিষয়শ্রেণী:কন্টেইনার টার্মিনাল
বিষয়শ্রেণী:কোচি ভিত্তিক কোম্পানি
বিষয়শ্রেণী:ভারতের বৈদেশিক বাণিজ্য
চট্টগ্রাম এলএনজি টার্মিনাল

চুক্তি করেছে পেট্রোবাংলা এবং যুক্তরাষ্ট্রের প্রতিষ্ঠান একজিলারেট। দেড় বছরের মধ্যে কাজ শেষ হওয়ার আশা করছে সরকার।
ছয় বছর আগে ভাসমান এলএনজি টার্মিনাল নির্মাণের প্রকল্প নেয় সরকার। পরের দুবছরের মধ্যে প্রকল্পের কাজ শেষ করার থাকলেও নানা সীমাবদ্ধতায় এগোয়নি কাজ।
অবশেষে টার্মিনাল নির্মাণে কাজ শুরুর চুক্তি সই হয়েছে। আগামী ১৮ মাসের মধ্যেই এই টার্মিনাল চালু করার আশা করছে সরকার।
এলএনজি টার্মিনালের ধারণ ক্ষমতা হবে এক লাখ ৩৮ হাজার ঘনমিটার তরল গ্যাস। এই টার্মিনাল থেকে দিনে ৫০ কোটি ঘনফুট গ্যাস সরবরাহ করা যাবে। এজন্য মহেশখালী থেকে চট্টগ্রাম পর্যন্ত প্রায় ৯০ কিলোমিটার পাইপলাইন তৈরির কাজও শেষ পর্যায়ে।
এলএনজি টার্মিনাল নির্মাণ ও পরিচালনা করবে যুক্তরাষ্ট্রের প্রতিষ্ঠান এক্সিলারেট এনার্জি।

## তথ্যসূত্র

বিষয়শ্রেণী:চট্টগ্রাম জেলা
নেহেমিয়া পেরি

**নেহেমিয়া ওডোফাস পেরি** (; জন্ম: ১৬ জুন, ১৯৬৮) জ্যামাইকার কিংস্টনে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৯ থেকে ২০০০ সময়কালে চারটি টেস্ট ও ২১টি একদিনের আন্তর্জাতিকে অংশগ্রহণ করেন **নেহেমিয়া পেরি**। দলে তিনি মূলতঃ ডানহাতি অফ ব্রেক বোলার ছিলেন। পাশাপাশি ডানহাতে নিচের সারির ব্যাটসম্যান ছিলেন তিনি।

## খেলোয়াড়ী জীবন
১৩ মার্চ, ১৯৯৯ তারিখে কিংস্টনে সফরকারী অস্ট্রেলিয়ার বিপক্ষে তার টেস্টে অভিষেক হয়। খেলায় তিনি ৫/৭০ লাভ করেন যা তার খেলোয়াড়ী জীবনের সেরা বোলিং পরিসংখ্যানরূপে বিবেচিত। ব্রায়ান লারা'র ২১৩ রানের সাথে তার এ বোলিং পরিসংখ্যান ওয়েস্ট ইন্ডিজের জয়ে প্রভূতঃ ভূমিকা রাখে।

বয়সের কারণে ও ক্রমাগত কব্জির ব্যথায় ভুগতে থাকায় ২০০৪ সালে সকল স্তরের ক্রিকেট থেকে অবসরগ্রহণ করতে বাধ্য হন। ব্যক্তিগত জীবনে বিবাহিত পেরির তিন সন্তান রয়েছে।

## তথ্যসূত্র

## আরও দেখুন
* শিবনারায়ণ চন্দরপল
* ১৯৯৯ ক্রিকেট বিশ্বকাপ দলসমূহ
* আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:জ্যামাইকান ক্রিকেটার
বিষয়শ্রেণী:জামাইকার ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:কমনওয়েলথ গেমসে জ্যামাইকার প্রতিযোগী
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:কিংস্টনের ক্রীড়াবিদ
নিরুপমা দেবী (সেন)

**নিরুপমা দেবী** (১৮৯৫ ― ১৯৮৪) ছিলেন কোচবিহার রাজপরিবারের মহারানী, কবি ও গান্ধীবাদী সমাজকর্মী।

## প্রথম জীবন
উত্তরপ্রদেশের হোসেংগাবাদে জন্মগ্রহণ করেন নিরুপমা, পিতা মতিলাল গুপ্ত সিভিল সার্ভেন্ট ছিলেন। মাতার কাছে কাব্য ও সাহিত্যের অনুরাগ প্রাপ্তা নিরুপমা দেবীর বিবাহ হয় কোচবিহার রাজপরিবারে, সেখানে তিনি সচিত্র আকারে 'পরিচারিকা' পত্রিকা বের করেন, যা কোচবিহার জেলার প্রথম সাহিত্য পত্রিকা। ১৯২৩ - ১৯৩১ সেই পত্রিকা সম্পাদনা করেছেন রানী নিরুপমা দেবী।

## সাহিত্যচর্চা ও রাবিন্দ্রীক সান্নিধ্য
বিশের দশকে শান্তিনিকেতনে পড়াশোনা ও শিক্ষকতা করেছেন তখন থেকেই বাংলা সাহিত্য ও কবিতার প্রতি গভীর অনুরাগ। বিশ্বকবি রবীন্দ্রনাথ ঠাকুরের বেশ কিছু ছোটগল্পের নাট্যরূপ দেন। কোচবিহার রাজবাড়িতে প্রতিভাময়ী নিরুপমা দেবীর সাহিত্যচর্চার মূল্যায়ন হয়নি। নানা কারণে প্রথম স্বামীর সংগে সম্পর্ক ত্যাগ করতে বাধ্য হন তিনি। রবীন্দ্রনাথের তত্বাবধানে তার পূন:বিবাহ হয় স্বাধীনতা সংগ্রামী, গান্ধীবাদী সমাজকর্মী ভূদান আন্দোলনের নেতা শিশিরকুমার সেন এর সাথে। তার রচিত কবিতার সমষ্টি 'ধুপ' (১৩২৫ বংগাব্দ)। অন্যতম গ্রন্থ 'গোধুলি' প্রকাশিত হয় ১৩৩৫ বংগাব্দে।

## সামাজিক আন্দোলন
চল্লিশের দশকে মহাত্মা গাঁধীর সান্নিধ্যে আসেন তিনি। স্বামী শিশির সেনের সাথেই গান্ধী অনুপ্রাণিত সর্বোদয় সেবার কাজে আত্মনিয়োগ করেছিলেন। কংগ্রেস সাহিত্য সংঘে যোগদান ১৯৪৩ সালে এবং সংঘ পরিচালিত 'অভ্যুদয়' গীতিনাট্যের কাহিনীসূত্র গানের মালায় ছন্দিত করার দায়িত্ব নেন। ১৯৪২ এর ভারত ছাড়ো আন্দোলনে ডায়মন্ডহারবার খাদি মন্দিরের অধিকাংশ কর্মী কারারুদ্ধ হলে তিনি স্বামীর সাথে এসে সেখানকার মধুসূদনপুর আশ্রমের কাজ চালিয়ে নিয়ে যান। ১৯৪৩ সালের ভয়াবহ দুর্ভিক্ষে ঐ অঞ্চলের দুর্গতদের মধ্যে সেবাকাজ চালান। পরবর্তীকালে নদিয়া জেলার সাহেবনগরে বসবাস করতে থাকেন ও গঠনমূলক কাজের নিমিত্ত কস্তুরবা ট্রেনিং কলেজ, পল্লী অনাথ আশ্রম চালু করেছিলেন।

## তথ্যসূত্র

বিষয়শ্রেণী:১৮৯৫-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:বাঙালি সাহিত্যিক
বিষয়শ্রেণী:ভারতীয় সাহিত্যিক
বিষয়শ্রেণী:বাঙালি নারী কবি
বিষয়শ্রেণী:বাঙালি সমাজসেবক
বিষয়শ্রেণী:শান্তিনিকেতনের সাথে যুক্ত ব্যক্তি
বিষয়শ্রেণী:নারী বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:ব্রিটিশ শাসনামলে বাংলার বিপ্লবী
রিচার্ড ডিন অ্যান্ডারসন

**রিচার্ড ডিন অ্যান্ডারসন** (জন্ম ২৩ জানুয়ারী, ১৯৫০)  একজন অবসরপ্রাপ্ত মার্কিন অভিনেতা। তিনি ১৯৭৬ সালে আমেরিকান সোপ অপেরা ধারাবাহিক *[[General Hospital|জেনারেল হসপিটালে]]* জেফ ওয়েবারের চরিত্রে অভিনয় করে তার টেলিভিশন ক্যারিয়ার শুরু করেন এবং তারপর *[[ম্যাকগাইভার]]* (১৯৮৫-১৯৯২) টেলিভিশন সিরিজে প্রধান অভিনেতা হিসেবে খ্যাতি অর্জন করেন। পরবর্তীতে তিনি *[[Through the Eyes of a Killer|থ্রু দ্য আইজ অফ আ কিলার]]* (১৯৯২), *[[Pandora's Clock|প্যান্ডোরার ক্লক]]* (১৯৯৬), এবং *[[Firehouse (1997 film)|ফায়ারহাউস]]* (১৯৯৭) এর মতো চলচ্চিত্রে অভিনয় করেন।

## জীবনী
### প্রারম্ভিক জীবন
**রিচার্ড ডিন অ্যান্ডারসন** () মিনিয়াপোলিস, মিনেসোটাতে ১৯৫০ সালের ১লা জানুয়ারি জন্মগ্রহণ করেন। তিনি ছিলেন স্টুয়ার্ট অ্যান্ডারসন এবং জুকেলিন কার্টার-এর চার সন্তানের মধ্যে সবার বড়।
তিনি মিনেসোটার রোজভ্যালি বড় হন এবং সেখানকার আলেক্সজান্ডার র্যামসি হাই স্কুলে লেখাপড়া করেন। তিনি ছোটবেলায় স্বপ্ন দেখতেন যে, তিনি একজন পেশাদার হকি খেলোয়াড় হবেন কিন্তু তার হাতের বাহু ভেঙ্গে যাবার পর তার এ স্বপ্নটি নষ্ট হয়ে যায়।

তিনি ১৯৭৬ সালে একজন অভিনেতা হিসেবে কর্মজীবন শুরু করেন। **ম্যাকগাইভার** নামক টিভি সিরিয়ালে ম্যাকগাইভার চরিত্রে (একজন সিক্রেট এজেন্ট) অভিনয় করে তিনি দেশ-বিদেশে প্রচুর খ্যাতি অর্জন করেন।

### ব্যক্তিগত জীবন
## কর্মজীবন
### ম্যাকগাইভার
এবিসিতে ১৯৮৫-১৯৯২ সাল পর্যন্ত "ম্যাকগাইভার" প্রচারিত হয়। এতে তিনি প্রধান চরিত্রে (অ্যাংগাস ম্যাকগাইভার) হিসেবে অভিনয় করেন। চরিত্রটি হল একজন প্রাক্তন সিক্রেট এজেন্ট যিনি খুবই বুদ্ধিমান ও নানা কৌশলে পারদর্শী।

## তথ্যসূত্র

## বহিঃসংযোগ
* Richard Dean Anderson Website
* Richard Dean Anderson Official Twitter

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:নরওয়েজীয় বংশোদ্ভূত মার্কিন ব্যক্তি
বিষয়শ্রেণী:ফিনীয় বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:কানাডায় মার্কিন প্রবাসী
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন সোপ অপেরা অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মিনেসোটার টেলিভিশন প্রযোজক
বিষয়শ্রেণী:ওহাইও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:ডেনীয় বংশোদ্ভূত মার্কিন ব্যক্তি
বিষয়শ্রেণী:সেন্ট ক্লাউড স্টেট ইউনিভার্সিটির প্রাক্তন শিক্ষার্থী
ম্যাকলরেন ৬৫০এস

**ম্যাকলরেন ৬৫০এস** হল গাড়ি নির্মাতা প্রতিষ্ঠান ম্যাকলরেন কর্তৃক নির্মিত একটি প্রতিযোগিতার গাড়ি। নতুন মডেল হিসাবে ফেব্রুয়ারি ২০১৪ সালে বাজারে অবমুক্ত করার ঘোষণা করা হয়। পূর্বের মডেল এমপি ফোর-১২সি এর অনুকরণে ও ২৫% নতুন অংশের সংযোজনে আনুষ্ঠানিকভাবে ২০১৪ জেনেভা মোটর শোয়ে উন্মোচন করা হয় গাড়িটি।

৬৫০এস মডেলটির কার্বন-ফাইবার পলিমার চ্যাসিস পূর্বের এমপি ফোর-১২সি এর মত । এবং দুটির ইঞ্জিন একই কিন্তু নতুন সংস্করণে কিছু পরিবর্তন আনা হয়েছে। দৈত্ব ক্লাচের মাধ্যমে ইঞ্জিনে উৎপন্ন শক্তি সাত গিয়ারবিশিষ্ট চালিকা ব্যবহার করে তৎক্ষণাৎ চাকায় স্থানান্তরিত হয়।

৬৫০এস মডেলের গারিটি ঘণ্টায় ৩৩৩ কিমি বেগে ছুটতে পারে । এটি ৩.০ সেকেন্ডে প্রতি ঘণ্টায় ১০০ কিমি এবং ৮.৪ সেকেন্ডে প্রতি ঘণ্টায় ২০০ কিমি বেগে ছুটতে পারে।

## রূপভেদ
প্রথম ঘোষণা করা হয় ২০১৩ সালে মার্চে, ৬৫০এস স্পাইডার হচ্ছে ৬৫০এস এর আধুনিক সংস্করণ । ইহার ওজন ৪০ কিলোগ্রাম কুপ এর চেয়ে বেশি । কিন্তু এটিতে প্রায় অভিন্ন কর্মক্ষমতা উপলব্ধ করা যায় । এটা ০ থেকে ৩ সেকেন্ডের মধ্যে ঘণ্টায় ৬০ মাইল বেগে ছুটতে পারে এবং এর সর্বোচ্চ গতি ঘণ্টায় ২০৪ মাইল । ম্যাকলরেন ১২সি স্পাইডার এর তুলনায় ইহাতে ২৫% নতুন যন্ত্রাংশ সংযোজন করা হয়েছে ।

### ৬৫০এস স্পাইডার (২০১৪)
right|thumb|ম্যাকলরেন ৬৫০এস স্পাইডার

## তথ্যসূত্র

বিষয়শ্রেণী:ক্রীড়া গাড়ি
বিষয়শ্রেণী:২০১৪-এ প্রবর্তিত গাড়ি
কোচি বন্দর কর্তৃপক্ষ

**কোচি বন্দর কর্তৃপক্ষ**  হল কোচি বন্দর এর পরিচালক সংস্থা।এই সংস্থাটি ভারত সরকার এর জাহাজ মন্ত্রকের অধীনস্থ একটি স্বশাসিত সংস্থা।এই কর্তৃপক্ষ কোচি বন্দরের পরিচালনা ও উন্নয়ন মূলক কাছে যুক্ত রয়েছে।কর্তৃপক্ষটি একই সঙ্গে কোচি বন্দর ও বন্দর অধীনস্থ আন্তর্জাতিক কন্টেনার ট্রান্স-শিপমেন্ট টার্মিনাল, কোচি এর পরিচালনা করে।এর সদর দপ্তর বা মুখ্য কার্যালয় কোচি শহরের ই অবস্থিত।
## তথ্যসূত্র

বিষয়শ্রেণী:ভারতের সংস্থা
বিষয়শ্রেণী:কোচি
আবদুল খালেক (দ্ব্যর্থতা নিরসন)

**আব্দুল খালেক**, **আবদুল খালেক** অথবা **খালিক** একটি মুসলিম পুরুষের নাম। এই নামের ব্যক্তিদের তালিকা নিচে দেয়া হলোঃ

* আবদুল খালেক, –বাংলাদেশ পুলিশের প্রথম মহা পুলিশ পরিদর্শক (আইজিপি) ও প্রথম স্বরাষ্ট্র সচিব।
* আব্দুল খালেক, –একজন বাংলাদেশী শিল্প নির্দেশক।
* আবদুল খালেক (বীর বিক্রম), –বাংলাদেশের স্বাধীনতা যুদ্ধের একজন বীর মুক্তিযোদ্ধা। (বীর বিক্রম)
* আবদুল খালেক (বীর প্রতীক), –বাংলাদেশের স্বাধীনতা যুদ্ধের একজন বীর মুক্তিযোদ্ধা। (বীর প্রতীক)
* আবদুল খালেক (শিক্ষাবিদ), –বাংলাদেশের শিক্ষাবিদ ও রাজশাহী বিশ্ববিদ্যালয়ের প্রাক্তন উপাচার্য।
* আবদুল খালেক (ফুটবলার), –১৯৭১ সালের স্বাধীন বাংলা ফুটবল দলের একজন খেলোয়াড় ও মুক্তিযোদ্ধা।
* আব্দুল খালেক (ব্রাহ্মণবাড়িয়ার রাজনীতিবিদ), –বাংলাদেশ সেনাবাহিনীর অবসরপ্রাপ্ত মেজর ও ব্রাহ্মণবাড়িয়া-৬ আসনের সাবেক সাংসদ।
* আবদুল খালেক (ময়মনসিংহের রাজনীতিবিদ) -বাংলদেশের রাজনীতিবিদ ও ময়মনসিংহ-৭ আসনের সাবেক সাংসদ।
* আব্দুল খালেক (নেত্রকোনার রাজনীতিবিদ) –বাংলদেশের নেত্রকোণা জেলার রাজনীতিবিদ যিনি য়মনসিংহ-২৫ আসনের সংসদ সদস্য ছিলেন।

## আরও দেখুন

* তালুকদার আব্দুল খালেক –বাংলদেশের ও বাগেরহাট-৩ প্রাক্তন সংসদ সদস্য যিনি খুলনা সিটি কর্পোরেশনের মেয়র।
* আবদুল খালেক চন্টু –বাংলাদেশ জাতীয়তাবাদী দলের রাজনীতিবিদ এবং কুষ্টিয়া-৩ আসনের সাবেক সংসদ সদস্য।
* আব্দুল খালেক মোল্লা –ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
নির্ঝর

**নির্ঝর** কবি কাজী নজরুল ইসলাম রচিত একটি কাব্যগ্রন্থ। গ্রন্থ রেজিস্ট্রেশনের তালিকায় ১৯৩৯ সালের ২৩ জানুয়ারি গ্রন্থটির প্রকাশকাল চিহ্নিত হয়।  এই গ্রন্থে মোট কবিতার সংখ্যা ২৫টি।
নজরুল ইসলামের নির্ঝর বইকে অনেক সমালোচকের কাছে একটি ভাগ্যবিড়ম্বিত বই বলে মনে হয়েছে। যার পাণ্ডুলিপি প্রস্তুত হয়েছিল ১৯২৬ সালে। অধিকাংশ রচনা পত্রপত্রিকায় ১৯২৪-২৫-এর মধ্যে প্রকাশিত হয়। নির্ঝর-এর কবিতাসমূহ নজরুলের কাব্যচর্চার হাতেখড়ি-পর্বের হলেও এটি গ্রন্থাকারে প্রকাশিত হয়েছে কবির কাব্যচর্চার প্রায় শেষ পর্যায়ে—১৯৩৯ খ্রিষ্টাব্দের জানুয়ারি মাসে। এ গ্রন্থ প্রকাশে নজরুল-পরবর্তী স্বত্বাধিকারীদের অনীহা বা অবহেলাই প্রধানত কারণ হিসাবে চিহ্নিত। 
## কবিতাসমূহ

# অভিমানী,  
# বাঁশীর ব্যথা,  
# আশায়,  
# সুন্দরী,  
# মুক্তি,  
# চিঠি,  
# আরবি ছন্দের কবিতা,  
# প্রিয়ার দেওয়া শরাব,  
# মানিনী বধূর প্রতি,  
# গান (আজ নূতন করে পড়ল মনে মনের মতনে),  
# গরিবের ব্যথা,  
# তুমি কি গিয়াছ ভুলে,  
# হবে জয়,  
# পূজা-অভিনয়,  
# চাষার গান,  
# জীবনে যাহারা বাঁচিল না, 
# ‘দীওয়ান-ই-হাফিজ’: ৮টি গজল,
# ‘দীওয়ান-ই-হাফিজ’: ৮টি গজল,
# ‘দীওয়ান-ই-হাফিজ’: ৮টি গজল,
# ‘দীওয়ান-ই-হাফিজ’: ৮টি গজল,
# ‘দীওয়ান-ই-হাফিজ’: ৮টি গজল,
# ‘দীওয়ান-ই-হাফিজ’: ৮টি গজল,
# ‘দীওয়ান-ই-হাফিজ’: ৮টি গজল,
# ‘দীওয়ান-ই-হাফিজ’: ৮টি গজল, 
# নমস্কার।

## তথ্যসূত্র

## বহিঃসংযোগ

বিষয়শ্রেণী:কাজী নজরুল ইসলামের কাব্যগ্রন্থ
বিষয়শ্রেণী:কাজী নজরুল ইসলামের রচনা
বিষয়শ্রেণী:১৯৩৯-এর বই
বিষয়শ্রেণী:বাংলা কাব্য
এ কে এম শহীদুল হক

**এ কে এম শহীদুল হক** বাংলাদেশের একজন সাবেক পুলিশ অফিসার যিনি ২৬ তম পুলিশ মহাপরিদর্শক (আইজিপি) ছিলেন। তিনি শরীয়তপুর জেলার নড়িয়া থানাধীন নরকলিকাতা গ্রামের এক মুসলিম পরিবারে জন্ম গ্রহণ করেন। চাকরিকালীন অবস্থায় বিভিন্ন অপরাধের জন্য তাকে ৪ সেপ্টেম্বর ২০২৪ তারিখে গ্রেফতার করা হয়।

## কর্মজীবন
শহীদুল হক ১৯৮৪ সালে ঢাকা বিশ্ববিদ্যালয় থেকে সমাজ কল্যাণে এমএসএস ডিগ্রি অর্জন করে একই বিশ্ববিদ্যালয় হতে এলএলবি এবং একটি বেসরকারি বিশ্ববিদ্যালয় হতে এমবিএ ডিগ্রি লাভ করেন।

তিনি ১৯৮৪ সালে বাংলাদেশ সিভিল সার্ভিস পরীক্ষার মাধ্যমে ১৯৮৬ সালে সহকারী পুলিশ সুপার হিসেবে বাংলাদেশ পুলিশ বাহিনীতে যোগদান করেন। পুলিশ সুপার হিসেবে তিনি চাঁদপুর, মৌলভীবাজার, চট্টগ্রাম ও সিরাজগঞ্জ জেলায় কার্যভার পালন করেছেন। ডিআইজি হিসেবে পুলিশ হেডকোয়ার্টার্স, রাজশাহী রেঞ্জ এবং চট্টগ্রাম রেঞ্জে দায়িত্ব পালন করেন। তিনি ঢাকা মেট্রোপলিটন পুলিশের একজন পুলিশ কমিশনার হিসেবে দায়িত্ব পালন করা ছাড়াও পুলিশের ভিন্ন ভিন্ন গুরুত্বপূর্ণ পদে অধিষ্ঠিত ছিলেন।

বাংলাদেশে কমিউনিটি পুলিশিং এর অন্যতম প্রবর্তক হিসেবে তিনি কমিউনিটি পুলিশিং ধারণাকে জনগণের প্রতি জনপ্রিয় করে তোলেন। কমিউনিটি পুলিশিং এর মাধ্যমে পুলিশ এবং কমিউনিটির মধ্যে সেতুবন্ধন তৈরি করে অংশীদারত্বের ভিত্তিতে অপরাধ দমন ও উদ্‌ঘাটন, জনগনের নিরাপত্তা আইন এবং সমাজের নানা জটিল সমস্যা সমাধানে তিনি কার্যকর পদক্ষেপ নিয়েছেন। ৩১ ডিসেম্বর ২০১৪ সালে পুলিশের মহাপরিদর্শক (আইজিপি) হিসেবে যোগদান করে তিনি ৩১ জানুয়ারি ২০১৮ সাল পর্যন্ত দায়িত্ব পালন করেন। আইজিপি পদে পদোন্নতি লাভের পূর্বে তিনি সচিব পদমর্যাদায় বাংলাদেশ পুলিশের অতিরিক্ত মহাপরিদর্শক (প্রশাসন ও অপারেশন) হিসেবেও কর্মরত ছিলেন।

## সম্মাননা
২০১২ সালে আমেরিকার নিউ জার্সি রাজ্যের মেয়র তাকে কমিউনিটি পুলিশিং কার্যক্রমে অবদানের স্বীকৃতিস্বরূপ আনুষ্ঠানিকভাবে সম্মাননা প্রদান করেন। কর্মজীবনে অসামান্য অবদান ও কৃতিত্বপূর্ণ কাজের স্বীকৃতির জন্য তিনি বাংলাদেশ পুলিশ পদক (বিপিএম) এবং রাষ্ট্রপতি পুলিশ পদক (পিপিএম) এ ভূষিত হয়েছেন। তিনি জাতিসংঘ শান্তিরক্ষা মিশন- কম্বোডিয়া, এঙ্গোলা এবং সুদানে দায়িত্ব পালন করে জাতিসংঘের শান্তি পদকেও ভূষিত হন।

## গ্রন্থসমূহ
এ কে এম শহীদুল হক বিভিন্ন গ্রন্থের রচয়িতা। তার উল্লেখযোগ্য গ্রন্থসমূহের মধ্যে রয়েছে-'Police and Community with Concept of Community Policing’, ‘কমিউনিটি পুলিশিং কি এবং কেন’, ‘বাংলাদেশ পুলিশ সারগ্রন্থ ,' পুলিশ জীবনের স্মতি' Community Policing Concept', Aims and Objectives’ এবং ‘Bangladesh Police Hand Book' ইত্যাদি।

## বিতর্ক
২০২৪ সালের আগস্টে শেখ হাসিনা সরকার পতনের পর বিভিন্ন অভিযোগের ভিত্তিতে তার বিরুদ্ধে হত্যা মামলাসহ একাধিক মামলা দায়ের করা হয়েছে।

## তথ্যসূত্র

## বহিঃসংযোগ
* নবনিযুক্ত আইজিপি এ কে এম শহীদুল হক
* নিউজ ইনসাইডে আইজিপি এ কে এম শহীদুল হক - ntvbd.com

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ পুলিশ মহাপরিদর্শক
বিষয়শ্রেণী:শরীয়তপুর জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী পুলিশ কর্মকর্তা
বিষয়শ্রেণী:ঢাকার পুলিশ কমিশনার
রিথভিক ধানজানি

**রিথভিক ধানজানি** একজন ভারতীয় টেলিভিশন অভিনেতা। তিনি দুইটি চলচ্চিত্রেও কাজ করেন। এছাড়া তিনি নৃত্য বিষয়ক অনুষ্ঠান *নাচ বালিয়ে*-তে অংশগ্রহণ করেন।

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:ভারতীয় অভিনেতা
বিষয়শ্রেণী:নাচ বলিয়ে বিজয়ী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:মধ্যপ্রদেশের অভিনেতা
বিষয়শ্রেণী:সিন্ধি ব্যক্তি
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:সিন্ধি অভিনেতা
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:সিন্ধি বংশোদ্ভূত ভারতীয় ব্যক্তি
গোলাম কাসেম

**গোলাম কাসেম** (৫ নভেম্বর ১৮৯৪ - ৯ জানুয়ারি ১৯৯৮) ওরফে **ড্যাডি** বাংলাদেশের তৎকালীন ব্রিটিশ ভারত এবং বর্তমান বাংলাদেশের প্রবীণতম আলোকচিত্রী এবং প্রথম বাঙ্গালী মুসলমান ছোট গল্পকার।

## প্রাথমিক জীবন
গোলাম কাসেম ভারতের জলপাইগুড়িতে জন্মগ্রহণ করেন। তার জন্মের কয়েক ঘণ্টা পরেই মাতার মৃত্যু হয়। তিনি তার খালার কাছে বড় হন।  গোলাম কাসেম নিঃসন্তান ছিলেন।

## শিক্ষা জীবন
তিনি হাওড়া থেকে ১৯১২ সালে ম্যাট্রিক পাশ করেন। হাওড়া রিপন, সিটি ও সেন্ট  জেভয়ার্স কলেজ থেকে আই এ পাশ। ১৯১৫ সালে প্রথম বিশ্বযুদ্ধে যোগ দানের কারণে লেখাপড়া সমাপ্ত হয়ে যায় এখানেই।

## কর্মজীবন
গোলাম কাসেম ১৯১৯ সালে সাব রেজিষ্টার পদে যোগদান করেন। সেখানে তার সর্বশেষ পদবী ছিলো ডেপুটি রেজিষ্ট্রার ভূমি। ফটোগ্রফিতে হাতে খড়ি হয় ১৯১২ সাল। পূর্ব পাকিস্তানে প্রথম ফটোগ্রাফি শিক্ষাপ্রতিষ্ঠান ট্রপিক্যাল ইন্সটিটিউট অব ফটোগ্রাফি  ১৯৫১ সালে প্রতাষ্ঠিা করেন। ফটোগ্রাফি শিক্ষা প্রতিষ্ঠানটি মাত্র দু’বছর চালু ছিল। ১৯৬৩ সালে ক্যামেরা রিক্রিয়েশন ক্লাব নামে একটি ফটোগ্রফি সংগঠন প্রতিষ্ঠা করেন। এই ক্লাবটি ইন্দিরা রোডের গোলাম কাশেম ড্যাডির নিজস্ব বাস ভবন থেকে পরিচালিত হত।

তাঁকে বলা হয় ফটোগ্রাফির ’ড্যাডি’। তাঁর হাত ধরে পূর্ববঙ্গে ফটোগ্রাফি শিক্ষাচর্চা শুরু হয়। ১৯৬৪ সালে লিখেন ’ক্যামেরা’ নামে ফটোগ্রাফিবিষয়ক গ্রন্থ। ১৯১৫ সালে কলকাতা বিশ্ববিদ্যালয়ের ইনফ্যানট্রি কোরের সদস্য হিসেবে তিনি প্রথম বিশ্বযুদ্ধে অংশগ্রহণ করেন এবং মহাসমরের দুর্লভ স্থিরচিত্র ধারণ করেন।

## প্রকাশনা
গোলাম কাসেম এর লিখা ছোটগল্প সওগাত পত্রিকায় নিয়মিত প্রকাশিত হতো। তাকে প্রথম বাঙ্গালী মুসলমান ছোট গল্পকার বলা হয়। পরবর্তিতে আলোকচিত্র নিয়ে ব্যস্ত হয়ে পড়ায় ছোটগল্পের আলাদা কোন বই প্রকাশ করতে পারেন নি। তবে ফটোগ্রাফি নিয়ে লিখেছেন একাধিক বই। যার মধ্যে রয়েছে ১৯৭১ সালে প্রকাশিত *ক্যামেরা*, ১৯৮৬ সালে ক্যামেরা রিক্রিয়েশন ক্লাব কর্তৃক প্রকাশিত *এক নজরে ফটোগ্রাফী* এবং ২০০২ সালে পাঠশালা দৃক কর্তৃক প্রকাশিত *সহজ আলোকচিত্রণ*।

পাঠক সমাবেশ থেকে সাহাদাত পারভেজের সংগ্রহ, গবেষণা ও সম্পাদনায় প্রকাশিত হয় তিন খণ্ডের ‘ড্যাডিসমগ্র’।

## অর্জন
* সম্মান সূচক ফেলো, বাংলাদেশ ফটোগ্রাফিক সোসাইটি (ফটোগ্রাফি)
* সম্মান সূচক ইন্ডিয়ান ন্যাশনাল ফটোগ্রাফিক কাউন্সিল অর্জন (ফটোগ্রাফি)
* নাসিরউদ্দিন স্বর্ণপদক (সাহিত্য)

## তথ্যসূত্র

## বহিঃসংযোগ
* গোলাম কাসেম, দৃক পিকচার এজেন্সি

বিষয়শ্রেণী:১৮৯৪-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:বাংলাদেশী আলোকচিত্রশিল্পী
বিষয়শ্রেণী:লেখক
আসাম রাজ্যিয় বিদ্যুৎ পরিষদ

**আসাম রাজ্যিয় বিদ্যুৎ পরিষদ** ( সংক্ষেপে (ASEB)) হচ্ছে আসাম-এর বিদ্যুৎ নিয়ন্ত্ৰণের জন্য গঠিত একটি রাজ্যিয় পরিষদ। এই পরিষদে এর অধীনস্থ কোম্পানী; আসাম পাওয়ার জেনারেশন কোম্পানি, আসাম পাওয়ার ডিস্ট্রিবিউশন কোম্পানি, এবং আসাম ইলেক্ট্রিসিটি গ্রিড কোম্পানি লিমিটেডের সাথে আসামের বিদ্যুৎ উৎপাদন, সরবরাহ এবং বিতরণের কাজসমূহ পরিচালনা করে। কেন্দ্ৰীয় সরকারের অধীনে নর্থ ইস্টার্ন ইলেক্ট্রিক পাওয়ার কর্পোরেশন (NEEPCO)'' এবং পাওয়ার গ্রিড কর্পোরেশন অব ইন্ডিয়া লিমিটেড (PGCIL)'' যৌথভাবে বিদ্যুৎ উৎপাদন এবং বিদ্যুৎ সরবরাহের ক্ষেত্রে পরিষদের সাথে পরিপূরক ভূমিকা পালন করে।

## প্রতিষ্ঠা
বিদ্যুৎ অধিনিয়ম ১৯৪৮-র অধীনে ১৯৫৮ সালে আসাম রাজ্যিয় বিদ্যুৎ পরিষদ প্ৰতিষ্ঠা করা হয়। ১৯৭২ সালে মেঘালয় এবং মিজোরাম আসামের থেকে পৃথক রাজ্য হিসেবে ঘোষিত হওয়ায় ১৯৭৫ সালে এই পরিষদটি পুনৰ্গঠন করা হয়।

## তথ্যসূত্র

# Power Department, Government of Assam - https://web.archive.org/web/20140227114901/http://assamgovt.nic.in/departments/electricity_dept.asp
# http://www.emt-india.net 

বিষয়শ্রেণী:আসামের রাজ্য সংস্থা
বিষয়শ্রেণী:আসাম ভিত্তিক কোম্পানি
বিষয়শ্রেণী:ভারতের রাজ্য বিদ্যুৎ সংস্থা
বিষয়শ্রেণী:১৯৫৮-এ আসামে প্রতিষ্ঠিত
বিষয়শ্রেণী:১৯৫৮-এ প্রতিষ্ঠিত সরকারি সংস্থা
আইএসআইএল কর্তৃক শিয়া নিপীড়ন

**[[ইসলামিক স্টেট অব ইরাক অ্যান্ড দ্য লেভান্ট|ইসলামিক স্টেট]]** (বা আইএসআইএল) দ্বারা ২০১৪ সালের জুন মাসে তাদের দখলকৃত ইরাক এবং সিরিয়ায় শিয়া গণহত্যা সংঘটিত হয়েছিল।

ইরাকে শিয়ারা সংখ্যাগুরু হওয়া সত্ত্বেও আইএস কর্তৃক গণহত্যার শিকার হন। ২০১৪ এর জুনে আইএস প্রায় নিয়োগপ্রাপ্ত ১৭০০ শিয়া ইরাকি বিমান বাহিনীর কর্মকর্তাকে হত্যা করে।. আইএসআইএল শিয়া বন্দিদেরও লক্ষ্যবস্তুতে পরিণত করে।. প্রত্যক্ষদর্শীদের মতে, আইএস মিলিশিয়া কর্তৃক মসুল দখলের পর তারা সুন্নি বন্দিদের থেকে শিয়া বন্দিদের আলাদা করে।. প্রায় সাড়ে ছয় শত শিয়া বন্দিকে অন্য জায়গায় নিয়ে যাওয়া হয় যাদের আর পাওয়া যায় নি।.

অ্যামনেস্টি ইন্টারন্যাশনাল উত্তর ইরাকে জাতিগত ও ধর্মীয় নিপীড়ন ও নিধনের জন্য আইএসকে দায়ী করেছে।. ২ সেপ্টেম্বর ২০১৪ এর বিশেষ রিপোর্টে বলা হয় যে আইএস ২০১৪ এর ১০ জুনের পর থেকে তার দখলকৃত এলাকায় অমুসলিমদের বিশেষভাবে লক্ষ্যবস্তুতে পরিণত করে এবং তাদের হত্যা ও আহত করে। এসব গোষ্ঠী সহ হাজার হাজার শিয়া অনুসারী তাদের নিজেদের এলাকা ছেড়ে পালিয়ে যেতে বাধ্য হয়। সবথেকে বেশি ক্ষতির শিকার হন নিনেভাহ প্রদেশের তুর্কমেন ও সাবাক শিয়াগণ। 

## মসুলের পতন (২০১৪)
দখলকৃত মসুল অংশে বসবাসকারী শিয়াদের সম্পত্তি দখল করে নেওয়া হয় এবং তা আইএস এর সমর্থকদের মধ্যে বণ্টন করা হয়। শিয়াদের সবকিছু গণিমত হিসেবে গণ্য করা হয়।. হাজার হাজার তুর্কমেন ও সাবাক শিয়া মুসল ছেড়ে পালিয়ে যেতে বাধ্য হয়।

## বশির - এ শিয়াদের বিরুদ্ধে আক্রমণ
সালাউদ্দিন ও কিরকুক প্রদেশ থেকে সহস্রাধিক শিয়া পাশ্ববর্তী গ্রামে পালিয়ে যান। কিন্তু আইএস সেসব গ্রামে আক্রম করে এবং শিশুসহ অন্তত ৪০ জন বেসামরিক নাগরিক বশির শহরের কাছে হত্যা করে।

## শিয়া মাজার ও উপাসনালয় ধ্বংস

আইএস এর দৃষ্টিতে শিয়া মুসলমানগণ বিপথগামী ও মুশরিক। তাই তারা দখলকৃত এলাকার সকল শিয়া মাজার ও উপসানলয় ধ্বংস করা শুরু করে। বিভিন্ন প্রতিবেদন অনুসারে মুসল ও তেল আরাফ যা আইএস দখলকৃত অংশ, প্রায় ১০ শিয়া মাজার ইমামবাড়া ধ্বংস কিংবা জ্বালিয়ে দেওয়া হয়। 

## গণহত্যা অভিযোগ
১৭ মার্চ ২০১৬, মার্কিন পররাষ্ট্রমন্ত্রী জন কেরি সিরীয়া ও ইরাকে শিয়া মুসলাম ও অন্যান্যদের প্রতি আইএস কর্তৃক সৃষ্ট সহিংসতাকে গণহত্যা হিসেবে বর্ণনা করেন। 

”আমার মতে, দায়েশ তার নিয়ন্ত্রণাধীন এলকার ইয়াজিদ, খ্রিস্টান, শিয়া গোষ্ঠীর বিরুদ্ধে গণহত্যার জন্য দায়ী" - জন কেরিএকই সপ্তাহে জন কেরির বিবৃতি মার্কিন হাউসে বিল আকারে তোলা হয় এবং তা ৩৮৩-০ ভোটে পাস হয়।

## আরোও দেখুন
* আইএসআইএল দ্বারা ইয়াজিদদের গণহত্যা
* আইএসআইএল দ্বারা খিস্টানদের গণহত্যা
* ইরাক ও সিরীয়ায় গৃহযুদ্ধ

## তথ্যসূত্র

বিষয়শ্রেণী:পরিকল্পিত গণহত্যা
বিষয়শ্রেণী:মধ্যপ্রাচ্য
বিষয়শ্রেণী:ইরাক ও সিরীয়ায় গৃহযুদ্ধ
বিষয়শ্রেণী:জোরপূর্বক অভিপ্রয়াণ
বিষয়শ্রেণী:ইরাকে শিয়া ইসলাম
বিষয়শ্রেণী:সিরিয়ায় শিয়া ইসলাম
বিষয়শ্রেণী:ইরাকে সন্ত্রাসবাদ
বিষয়শ্রেণী:সিরিয়ায় সন্ত্রাসবাদ
বিষয়শ্রেণী:মধ্যপ্রাচ্যে সন্ত্রাসবাদ
বিষয়শ্রেণী:এশিয়ায় পরিকল্পিত গণহত্যা
বনলতা দাশগুপ্ত

**বনলতা দাশগুপ্ত** (ফেব্রুয়ারি, ১৯১৫ - ১ জুলাই ১৯৩৬) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

## জন্ম ও পরিবার
বনলতা দাশগুপ্ত ১৯১৫ সালে ঢাকা জেলার বিক্রমপুরে জন্মগ্রহণ করেন। তার পিতার নাম হেমচন্দ্র দাশগুপ্ত ও মাতার নাম নির্মলাসুন্দরী দাশগুপ্ত। ছোটবেলায় তিনি হাঁপানি রোগে আক্রান্ত। হন। বহু চিকিৎসায়ও তা আরোগ্য হয় নি। তার ১১-১২ বছর বয়সের সময় নাইডু নামে শরীরচর্চাবিদ তাকে হাঁপানির প্রতিষেধক হিসাবে ব্যয়ামের একটি বিশেষ প্রণালী শিখিয়ে দেন।।

## রাজনৈতিক জীবন
বিদ্যালয়ে পাঠরত অবস্থাতেই বনলতা দাশগুপ্ত স্বদেশী আন্দোলনের প্রতি আকৃষ্ট হন। বিদেশি বস্ত্র বর্জনের জন্য‌ তার সহপাঠী অন্য ছাত্রীদের কাছে আবেদন জানান। ছোটবেলা থেকেই বিপ্লবীদলে যোগদান করেন বনলতা। ১৯৩০ সালে বনলতার দলের বেশি ভাগ সদস্যই পুলিশের হাতে ধরা পড়ে। ফলে দলটা ভেঙে যায়।  লেখাপড়া ছাড়াও মোটরগাড়ি ও পিস্তল চালাতে পারতেন বনলতা। কলেজ হোস্টেলে থাকাকালীন রিভলবার রাখার জন্য তাকে গ্রেপ্তার করা হয়। তারপরে লালবাজার লকআপে তাকে রেখে তিন দিন ধরে উপর অমানুষিক অত্যাচার চালানো হয়। এরপর প্রেসিডেন্সি জেলের অন্ধকার লকআপে একমাস রেখে দেওয়া হয়। তিনি কিছুদিন হিজলি বন্দি নিবাসে বন্দি ছিলেন।

## মৃত্যু
মাত্র একুশ বছর বয়সে ১ জুলাই ১৯৩৬ সালে মারা যান বনলতা দাশগুপ্ত।

## তথ্যসূত্র

বিষয়শ্রেণী:১৯১৫-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:নারী বিপ্লবী
ভানুবিল কৃষক প্রজা আন্দোলন

দুশো বছরের ব্রিটিশ অপশাসন, দমন পীড়নের দীর্ঘ ইতিহাস এবং জমিদারের শোষণ ও নির্যাতনের বিরোদ্ধে এ আন্দোলন। এর থেকে মুক্তির ইতিহাস হল ভানুবিল (মৌজা) কৃষক প্রজা আন্দোলন। ভানুবিল মৌজার মোট জনসংখ্যা ছিল নয় হাজার এবং মোট ভূমির পরিমাণ ছিল পনেরো হাজার একর। ঘটনার শুরু পৃত্থিমপাশার নবাব আলী আমজাদ খাঁ এর সময়। আর বিস্ফোরণ তার ছেলে নবাব আলী হায়দার খাঁ এর সময়। তখন জমিদারের নায়েব রাজবিহারী দাস ভানুবিল মৌজায় খাজনা উত্তোলন করতেন। অসৎ নায়েব প্রজাদের নিকট থেকে খাজনা নিয়ে কোন রশিদ প্রদান করতেন না। সরল কৃষকরা ভাবতো তাদের প্রদত্ত খাজনা সরাসরি হিসাব বহিতে উঠানো হবে। পরবর্তীতে বকেয়া খাজনা প্রদানের জন্য সমন জারি হলে তারা বুঝতে পারে তারা প্রতারিত হয়েছে। নায়েবের এ প্রতারণার বিরোদ্ধে সংঘটিত প্রতিবাদের ফল হচ্ছে ভানুবিল (মৌজা) কৃষক প্রজা আন্দোলন। এ আন্দোলনে নেতৃত্বে ছিলেন পঞ্চানন শর্মা, বৈকুণ্ঠনাথ শর্মা, কাশেম আলী এবং মহিলা নেত্রী লীলাবতী ও যোবেদা খাতুন প্রমুখ।

১৯৩২ সালের অগ্রহায়ণ মাসে আড়াই হাজার সৈন্য এবং ১০টি হাতি নিয়ে ভানুবিল মৌজায় মানুষ মারার তান্ডবলীলায় নেমেছিল তৎকালীন সাম্রাজ্যবাদের দালাল পৃত্থিমপাশার জমিদার। এতে তছনছ হয়ে যায় ভানুবিল মৌজা। জমিদারের বিরুদ্ধে ক্ষেপে উঠে বিদ্রোহী প্রজারা।

ভানুবিল (মৌজা) কৃষক প্রজা আন্দোলনের রেশ পুরো উপমহাদেশ ছেড়ে ইউরোপেও প্রভাব ফেলেছিল। এর পরে এসেছিল আরেক রাজনৈতিক চেতনা - সামন্ত সমাজ ভেঙ্গে পুজিঁবাদী সমাজ গড়ে উঠে। দ্বিতীয় বিশ্বযুদ্ধের প্রাক্ষালে পাস করা হয় সিলেট প্রজাস্বত্ত্ব আইন। এতে ক্ষেপে উঠে বিদ্রোহীরা।

১৭৮৯ সালের ফরাসী বিপ্লবের ভেতর দিয়ে পুজিঁবাদি সমাজের যে করাল গ্রাস নেমেছিল পৃথিবীতে তার প্রভাব পড়ে মণিপুরী সমাজেও। সাম্য, মৈত্রী এবং স্বাধীনতার আদর্শে জ্বলে উঠে প্রজা, শ্রমিক মালিক। পৃথিবীতে শাসনের রুপরেখা পাল্টে যায়। সভ্যতার ইতিহাসে আসে আচানক এক পরিবর্তন।

## ইতিহাস
ভানুবিল (মৌজা) কৃষকপ্রজা আন্দোলন কমলগঞ্জের আদমপুরের ভানুবিল মৌজায় সংঘটিত একটি ঐতিহাসিক ঘটনা। বাংলা ১৩০৭ বঙ্গাব্দে এটি ঘটে। যা বাংলাদেশর কমলগঞ্জ থানার ভানুবিল মৌজার মণিপুরী প্রজাদের ব্রিটিশ এবং তাদের জমিদারদের বিরুদ্ধে লড়াইয়ের এক অবিস্মরণীয় ইতিহাস।

## তথ্যসূত্র

* মৌলভীবাজার জেলার জনজীবন/ অধ্যক্ষ রসময় মোহান্ত, ১৯৮৬, পৃষ্ঠা ৮৭
* আরণ্য জনপদে/ আবদুস সাত্তার, পৃষ্ঠা ২৯৭
* মণিপুরী জাতিসত্তা বিতর্ক: একটি নিরপেক্ষ পাঠ / অসীম কুমার সিংহ, ২০০
* রিপোর্ট: জাতীয় আদিবাসী গোলটেবিল বৈঠক / ডিসেম্বর ১৮-২০,১৯৯৭ ঢাকা, পৃষ্ঠা ৩২
* পুর্ব্ববঙ্গ ও আসাম/ শ্রী কৃষ্ণমোহন ধর, ১৯০৯ , পৃষ্ঠা ১০৬-১০৭
* নানকার বিদ্রোহ / অজয় ভট্টাচার্য ,১৯৭৭
* উত্তর ভানুবিল কৃষক প্রজা আন্দোলন বারোহ বিষ্ণুপ্রিয়া মণিপুরী সমাজ / অধ্যাপক রণজিত সিংহ, ১৯৮৫
*মণিপুরি মুসলমানদের ইতিবৃত্ত / হাজী মো.আব্দুস সামাদ ২০১৭, পৃষ্ঠা ১২২-১২৫

বিষয়শ্রেণী:১৯২০-এর দশক
বিষয়শ্রেণী:কমলগঞ্জ
বিষয়শ্রেণী:কৃষক
লম্বালেজি পদ্মমামনি

**লম্বালেজি পদ্মমামনি** বা **পদ্মমামনি** বা **প্রজাপতি** (বৈজ্ঞানিক নাম:***Gymnura poecilura***) () হচ্ছে Gymnuridae পরিবারের এক প্রজাতির মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

## আরও দেখুন
* বাংলাদেশের মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:মিয়ানমারের মাছ
বিষয়শ্রেণী:১৮০৪-এ বর্ণিত মাছ
মীর মদন

**মীর মদন** (মৃত্যু: ২৩ জুন ১৭৫৭) ছিলেন বাংলার শেষ স্বাধীন নবাব সিরাজউদ্দৌলার একজন গোলন্দাজ সেনাপতি।

## প্রথম জীবন

মীর মদন প্রথমে হোসেন কুলি খানের ভ্রাতুষ্পুত্র হাসানউদ্দিন খানের অধীনে ঢাকায় কাজ করতেন। তার বিশ্বস্ততা ও কর্মতৎপরতার খবর পেয়ে তরুণ নবাব সিরাজ মীর মদনকে মুর্শিদাবাদে এনে সেনাপতির আসন দেন। তিনি বখশী মীর মদন নামে পরিচিত ছিলেন।

## পলাশীর যুদ্ধ ও মৃত্যু

পলাশীর আমবাগানে মীর মদন ও মোহন লাল এই দুই সেনাপতি নবাব সিরাজউদ্দৌলার পক্ষে আমৃত্যু লড়াই করেন। ১৭৫৭ সালের ২৩ জুন পলাশীর প্রান্তরে অন্য বিশ্বাসঘাতক সেনাপতিরা নিশ্চেষ্ট থাকলেও মীর মদন ইংরেজ বাহিনীকে আক্রমণ করেন। তার প্রবল আক্রমণে টিকতে না পেরে ইংরেজ সেনাপতি রবার্ট ক্লাইভ তার সেনাবাহিনী নিয়ে আমবাগানে আশ্রয় নেন। মীর জাফর, ইয়ার লুৎফ খান, রায় দুর্লভ প্রমুখ নিস্পৃহ থাকলেও মীর মদনের গোলন্দাজ বাহিনীর প্রতাপে ইংরেজ বাহিনী ছত্রভঙ্গ হয়ে যায়। দুপুরের দিকে হঠাৎ বৃষ্টি নামলে নবাব বাহিনীর গোলাবারুদ ভিজে যায়। তবুও সাহসী মীর মদন এবং অপর সেনাপতি মোহন লাল ইংরেজদের সাথে লড়াই চালিয়ে যাওয়ার পক্ষপাতী ছিলেন। কিন্তু প্রধান সেনাপতি মীর জাফর সিরাজকে বোঝান যুদ্ধ বন্ধ রাখতে। যুদ্ধ চলাকালীন গোলার আঘাতে মীর মদন মৃত্যুবরণ করেন।

থাম্ব|মুর্শিদাবাদের ফরিদপুরে মীর মদনের সমাধি

## সমাধি

জানা যায়, মীর মদনের অনুগত কিছু সৈনিক তার মৃতদেহকে গোপনে মুর্শিদাবাদের রেজিনগরের নিকটে ভাগীরথী নদী তীরবর্তী ফরিদপুর গ্রামে কবর দেন। এখনও ফরিদপুরে ফরিদ খানের সমাধির পাশে অবহেলায় সমাধিস্থ আছেন পলাশীর যুদ্ধের অন্যতম বীর মীর মদন। এছাড়াও পলাশীর স্মৃতিসৌধের নিকট চাষজমির ভেতরে তিনটি অনুচ্চ স্মারক আছে, যা মীর মদন, নৌবে সিং হাজারী এবং বাহাদুর খানের স্মৃতিতে প্রোথিত।

## আরো দেখুন

* মোহনলাল
* পলাশীর যুদ্ধ
* পলাশী মনুমেন্ট

## তথ্যসূত্র

বিষয়শ্রেণী:১৭৫৭-এ মৃত্যু
বিষয়শ্রেণী:বাংলার ইতিহাস
বিষয়শ্রেণী:ভারতে আইন প্রয়োগকারী কর্মকর্তার দ্বারা নিহত ব্যক্তি
বিষয়শ্রেণী:মুসলিম সেনাপতি
বিষয়শ্রেণী:১৮শ শতাব্দীর ভারতীয় ব্যক্তি
মানব মুখ

মানব শারীরবিদ্যায় **মুখ** হল পরিপাক নালির প্রথম অংশ, যা খাদ্য এবং লালারস গ্রহণ করে। মৌখিক শ্লেষ্মাস্তর হল মুখের ভিতরের দিকে আবৃত মিউকাস এপিথেলিয়াম জাতীয় পর্দা।

পৌষ্টিকতন্ত্রের প্রথম অংশ হওয়া ছাড়াও মানব মুখের অন্যতম প্রধান কাজ হল যোগাযোগ বা কথোপকথনে সাহায্য করা। যদিও স্বরের মূল উৎপত্তি হয় গলা থেকে, কিন্তু মানব ভাষার অর্থপূর্ণ ধ্বনি সৃষ্টি করতে মুখের অন্তর্গত জিহ্বা, ঠোঁট ও চোয়াল অত্যন্ত আবশ্যক উপাদান।

মুখের দুটি অংশ– ভেস্টিবিউল এবং মুখবিবর। ভেজা মুখটি সাধারণত মিউকাস পর্দা বেষ্টিত হয় আর এতে দাঁত থাকে। ঠোঁট বা ওষ্ঠ হল এমন অংশ, যেখানে মিউকাস পর্দা ত্বকে পরিণত হয় এবং সারা শরীরকে আবৃত করে।

## গঠন

### মুখবিবর
মুখ দুটি অংশে বিভক্ত― ভেস্টিবিউল এবং মুখগহ্বর। ভেস্টিবিউল দাঁত, ঠোঁট ও চোয়াল নিয়ে গঠিত। মুখগহ্বরের চারিদিকে ও সামনে ঘিরে থাকে দাঁত-সহ ভেস্টিবিউল এবং পিছনে থাকে গলবিল। মুখবিবরের ছাদ শক্ত তালু ও নরম তালু নিয়ে গঠিত এবং নিচের অংশ মাইলোহ্যয়েড পেশি দ্বারা গঠিত, যার ওপরে জিহ্বা থাকে। জিভের দু'পাশ ও ওপরের তল থেকে মাড়ি পর্যন্ত মিউকাস পর্দা বেষ্টন করে থাকে। মিউকাস পর্দা সাবম্যাক্সিলারি এবং সাবলিঙ্গুয়াল লালাগ্রন্থির লালাক্ষরণ গ্রহণ করে।

বিষয়শ্রেণী:মানবদেহ
বিষয়শ্রেণী:মানব মুখের শারীরস্থান
বিষয়শ্রেণী:মুখবৈশিষ্ট্য
বিষয়শ্রেণী:মুখ
বিষয়শ্রেণী:মানব শারীরস্থান
বিষয়শ্রেণী:মানব মাথা ও গলা
বিষয়শ্রেণী:পরিপাকতন্ত্র
বিষয়শ্রেণী:বাগ্‌যন্ত্র
ক্রিশ্চিয়ান কলসন

**ক্রিশ্চিয়ান কলসন** (জন্মঃ ১৫ সেপ্টেম্বর ১৯৬৮) একজন ব্রিটিশ চলচ্চিত্র প্রযোজক। ২০০৮ সালে প্রযোজিত চলচ্চিত্র *[[স্লামডগ মিলিয়নিয়ার|স্লামডগ মিলিয়নিয়ারের]]* জন্যে তিনি অনেক পরিচিত হন। চলচ্চিত্রটি তাকে এনে দিয়েছে অসংখ্য পুরস্কার যেমন — শ্রেষ্ঠ চলচ্চিত্রের জন্যে একাডেমি পুরস্কার, গোল্ডেন গ্লোব পুরস্কার এবং বাফটা পুরস্কার।

## চলচ্চিত্রের তালিকা
### প্রযোজক
**দ্য ডিসেন্ট* (২০০৫)
**সেপারেট লাইস* (২০০৫)
**ইডেন লেক* (২০০৮)
**[[স্লামডগ মিলিয়নিয়ার]]* (২০০৮)
**দ্য ডিসেন্ট পার্ট টু* (২০০৯)
**সেঞ্চুরিয়ান* (২০১০)
**১২৭ আওয়ারস* (২০১০)
**ট্র্যান্স* (২০১৩)
**সেলমা* (২০১৪)
**স্টিভ জবস* (২০১৫)
**ট্রেনস্পটিং ২* (২০১৭)

## তথ্যসূত্র

## বহিঃসংযোগ
*

বিষয়শ্রেণী:ব্রিটিশ চলচ্চিত্র প্রযোজক
বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:বাফটা পুরস্কারজয়ী (ব্যক্তি)
বিষয়শ্রেণী:বেস্ট পিকচার অ্যাকাডেমি পুরস্কারজয়ী ব্যক্তি
বিষয়শ্রেণী:গোল্ডেন গ্লোব পুরস্কারজয়ী ব্যক্তি
বিষয়শ্রেণী:গোল্ডেন গ্লোব পুরস্কার বিজয়ী প্রযোজক
দারিদ্র্য

**দারিদ্র্য** বলতে বেঁচে থাকার জন্য আবশ্যকীয় প্রয়োজন মেটানোর জন্য অধীনস্থ সম্পদ বা আয়ের অপর্যাপ্ততাকে বোঝায়। দারিদ্র্যের সামাজিক, অর্থনৈতিক ও রাজনৈতিক উপাদান থাকতে পারে।

*[[চরম দারিদ্র্য]]* কথাটি দিয়ে মৌলিক ব্যক্তিগত চাহিদা যেমন খাদ্য, বস্ত্র ও আশ্রয়, ইত্যাদি মেটানোর জন্য প্রয়োজনীয় অর্থনৈতিক বা অন্য কোনও উপায়ের সম্পূর্ণ অনুপস্থিতিকে নির্দেশ করা হয়। চরম দারিদ্র্যের সীমার সংজ্ঞা স্থানকাল নির্বিশেষে সর্বত্র ও সর্বদা একই হয়ে থাকে।

অন্যপক্ষে *[[আপেক্ষিক দারিদ্র্য]]* তখনই ঘটে, যখন কোনও ব্যক্তি কোনও নির্দিষ্ট স্থান-কালের প্রেক্ষিতে অপর ব্যক্তিসমূহের সাপেক্ষে একটি ন্যূনতম জীবনযাত্রার মান অর্জনে ব্যর্থ হয়। এ কারণে আপেক্ষিক দারিদ্র্যের সীমার সংজ্ঞায়ন দেশ ও সমাজভেদে ভিন্ন ভিন্ন হয়ে থাকে।  যেমন কোনও এলাকার প্রায় সবাই যদি আধুনিক ইটনির্মিত বাসায় বাস করে, কিন্তু কোনও ব্যক্তির যদি উন্মুক্ত মাঠে ছোট তাঁবুতে বাস করার চেয়ে বেশি আর্থিক সামর্থ্য না থাকে, তাহলে বলা যায় যে ব্যক্তিটি আপেক্ষিকভাবে দরিদ্র। কিন্তু কোনও যাযাবর সমাজের সবাই যদি মাঠে তাবু গেঁড়ে বাস করে, তাহলে ব্যক্তিটি আপেক্ষিকভাবে দরিদ্র হিসেবে বিবেচিত হবে না।

সরকারী ও বেসরকারী অনেক সংগঠন দারিদ্র্য হ্রাসকরণের প্রচেষ্টা চালিয়ে থাকে। এক্ষেত্রে যে সমস্ত ব্যক্তি যথেষ্ট পরিমাণে আয় করতে অপারগ, তাদের মৌলিক চাহিদা পূরণের জন্য প্রয়োজনীয় দ্রব্য যোগানের প্রয়াস নেওয়া হয়। কিন্তু দুর্নীতি, কর ফাঁকি, ঋণের বোঝা, ঋণের শর্ত এবং স্বাস্থ্যসেবা ও শিক্ষাক্ষেত্রের পেশাদারদের মেধা পাচার, ইত্যাদি সীমাবদ্ধতার কারণে দারিদ্র্য দূরীকরণ কর্মকাণ্ডগুলি ব্যাহত হয়। মৌলিক চাহিদাগুলিকে আরও সুলভ করার লক্ষ্যে কল্যাণ, অর্থনৈতিক স্বাধীনতা ও অর্থনৈতিক সেবার যোগানের মত কৌশল অবলম্বন করা হয় যাতে দরিদ্রদের আয় বৃদ্ধি পায়।
## পরিসংখ্যান
২০২৪ সালের ১৭ অক্টোবর জাতিসংঘের উন্নয়ন কর্মসূচি (ইউএনডিপি) প্রকাশিত মাল্টিডাইমেনশনাল পভার্টি ইনডেক্স অনুযায়ী:
* চরম দারিদ্র্যে জীবনযাপন করছে বিশ্বজুড়ে ১১০ কোটি মানুষ।
* ভারতের ১৪০ কোটি মানুষের মধ্যে ২৩ কোটি ৪০ লাখই চরম দারিদ্র্যে দিনাতিপাত করে।
* ভারতের পরে রয়েছে পাকিস্তান, ইথিওপিয়া, নাইজেরিয়া ও ডেমোক্রেটিক রিপাবলিক অব কঙ্গো। দারিদ্রে দিন কাটানো ১১০ কোটি মানুষের প্রায় অর্ধেক এই পাঁচ দেশের।

## আরও দেখুন
* দুর্নীতি
* বস্তি
* ভিক্ষা

## তথ্যসূত্র

## বহিঃসংযোগ

* দারিদ্র্য - বাংলাপিডিয়া

বিষয়শ্রেণী:দারিদ্র্য
বিষয়শ্রেণী:আরোগ্য
বিষয়শ্রেণী:উন্নয়নমূলক অর্থনীতি
বিষয়শ্রেণী:মানবিক সাহায্য
সৈয়দ জাহাঙ্গীর

**সৈয়দ জাহাঙ্গীর** (জন্ম: ১৯৩৫ খ্রিঃ)  বাংলাদেশের একজন প্রথিতযশা চিত্রকর। শিল্পকলায় উল্লেখযোগ্য কাজের স্বীকৃতিস্বরূপ বাংলাদেশ সরকার তাকে ১৯৮৫ একুশে পদকে ভূষিত করে। জাতীয় চিত্রশালা, বাংলাদেশ জাতীয় জাদুঘর, বাংলাদেশ ব্যাংক, বেঙ্গল ফাউণ্ডেশন, বাংলাদেশ বিমান, রপ্তানী উন্নয়ন ব্যুরো, জাপানের কিয়োটো বিশ্ববিদ্যালয় প্রভৃতি স্থানে তার চিত্রকর্ম প্রদর্শিত অবস্থায় আছে।

## জীবন ও কর্ম
সৈয়দ জাহাঙ্গীর ১৯৩৫ সালে সাতক্ষীরা জেলায় জন্মগ্রহণ করেন।

সৈয়দ জাহাঙ্গীর জন্মগ্রহণ করেছেন গ্রামে। কিন্তু বড় হয়েছেন শহরে। তাই তার সৃষ্টিকর্মের বেশিরভাগ ই গ্রাম এবং গ্রামের প্রকৃতিকে নিয়ে। ১৯৫০-এর দশক থেকে একাধারে কাজ করেছেন বেশ। নানা চিত্রকর্মের মধ্যে ১৯৭৩ থেকে ১৯৭৫ সালের বিভিন্ন ঘটনা নিয়ে করা কাজ *আত্মার উজ্জীবন* উল্লেখযোগ্য।

প্রায় ২২ বছর পেশাদার চিত্রকর হিসেবে কাজ করার পরে  তিনি ১৯৭৭ সালে শিল্পকলা একাডেমীর শিল্পকলা বিভাগের প্রধান হিসেবে যোগদান করেন। সৈয়দ জাহাঙ্গীর শিল্পকলা একাডেমীর পরিচালক হিসেবে নিযুক্ত ছিলেন এবং শিল্পকলা একাডেমীতে চারুকলা বিভাগ চালু করেন। এ ছাড়াও চাকরি জীবনের তার অন্যতম কৃতিত্ব দ্বিবার্ষিক এশীয় চিত্রকলা প্রদর্শনীর প্রবর্তন।

ঢাকার মতিঝিলে অবস্থিত জনতা ব্যাংকের প্রধান শাখায় তার বিশালাকার একটি ম্যূরাল রয়েছে যেটির আয়তন ৮ ফুট × ৩৮ ফুট; এটি সিরামিক টাইলস দিয়ে করা।

## প্রদর্শনী
* ২০১৩: একক প্রদর্শনী, শিল্পাঙ্গন গ্যালারি, ঢাকা।
* ২০১২:  'মাটি ও মানুষ' শিরোনামে সৈয়দ জাহাঙ্গীরের এক শিল্প প্রদর্শনী অনুষ্ঠিত। আয়োজক বেঙ্গল গ্যালারি। চারুকলার ছাত্রজীবনে করা ক্লাস স্টাডি থেকে শুরু করে সর্বশেষ ২০১২ সালে আঁকা মোট ৮০টি শিল্পকর্ম এ একক প্রদর্শনীতে প্রদর্শিত হয়। 
* ২০০৫: সাজু আর্ট গ্যালারি, গুলশান, ঢাকা। 
* ১৯৯৭: একক চিত্রকর্ম প্রদর্শনী, শিল্পকলা একাডেমী, ঢাকা।
* ১৯৯০: মেট্রোপল হোটেল, করাচি, পাকিস্তান। 
* ১৯৭৮: একক চিত্রকর্ম প্রদর্শনী, শিল্পকলা একাডেমী, ঢাকা। 

## স্বীকৃতি
সৈয়দ জাহাঙ্গীর ১৯৮৫ সালে বাংলাদেশ সরকার কর্তৃক প্রদত্ত্ব একুশে পদকে লাভ করেন। ১৯৯২ এ চারুশিল্পী সংসদ তাকে বিশেষ সম্মাননা প্রদান করে। ২০০০-এ তিনি মাইকেল মধুসূদন পুরস্কার এবং ২০০৫-এ লাভ করেন শশীভূষণ সম্মাননা। ২০১০-এ বার্জার পেইণ্টস তার আজীবনকাজের স্বীকৃতিস্বরূপ বিশেষ সম্মাননা প্রদান করে। এছাড়াও তিনি হামিদুর রহমান পুরস্কার সহ একাধিক পুরস্কারে সম্মানিত হয়েছেন।

## বহিঃসংযোগ
* নিজস্ব আন্তর্জাল তথ্যতীর্থ
* এথিনা আর্ট গ্যালারিতে সৈয়দ জাহাঙ্গীরের চিত্রকর্ম
* বিবিসি সাক্ষাৎকারে চিত্রশিল্পী সৈয়দ জাহাঙ্গীর

## তথ্যসূত্র

বিষয়শ্রেণী:১৯৩৫-এ জন্ম
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:২০শ শতাব্দীর বাংলাদেশী চিত্রশিল্পী
বিষয়শ্রেণী:২১শ শতাব্দীর বাংলাদেশী চিত্রশিল্পী
বিষয়শ্রেণী:২০১৮-এ মৃত্যু
বিষয়শ্রেণী:একুশে পদক বিজয়ী